Kepler-33
De Kepler-33 ass en Ënnerris am Stärebild Cygnus. Hien huet e Planéitesystem mat fënnef bekannten Exoplanéiten. D'Distanz vum Stär zu eisem Sonnesystem ass net bekannt.

Eegenschaften 
De Kepler-33 ass méi masseräich wéi eis Sonn an entwéckelt sech ewech vun der Haaptrei. Hien huet ongeféier 116,4 % vun der Sonnemass a ronn 161,5 % vum Sonneradius.

Planéitesystem 
Op Basis vun Observatiounsdate vum Weltraumteleskop Kepler huet en Astronomenteam ënner der Leedung vum Jack Jonathan Lissauer de 26. Januar 2012 d'Entdeckung vu fënnef Planéiten, déi de Kepler-33 ëmkreesen, publizéiert. Hir Ëmlafbunne sinn all a kuerzer Distanz zum Zentralstär. De jeeweilege Radius vun de Planéite beweegt sech op enger Gréisst vun tëscht 1,74 an ongeféier 5,35 Äerdradien. De klengsten a bannenzege Planéit, Kepler-33b, huet no der Modellrechnung vum Entdeckerteam warscheinlech eng méi grouss Bunnschréi a Bunnexzentrizitéit wéi déi baussenzeg Planéiten. En ass ze vergläiche mam Planéit Merkur am Sonnesystem.

Kuckt och 

 Lëscht vun Exoplanéiten

Um Spaweck 

Ënnerrisen
Stäre mat Exoplanéiten
Stärebild Cygnus
G-Typ Stären
Stäre 5. Gréisst a méi däischter